กรุงเทพมหานคร เปิดรับจิตอาสาปฏิบัติงานร่วมสู้ภัยโควิด-19
พล.ต.อ.อัศวิน ขวัญเมือง ผู้ว่าราชการกรุงเทพมหานคร เปิดเผยว่า กรุงเทพมหานครมีภารกิจในการควบคุมและป้องกันการแพร่ระบาดของโรคโควิด-19 หลากหลายด้าน เนื่องด้วยสถานการณ์การแพร่ระบาดที่ยังคงมีอย่างต่อเนื่องและแพร่กระจายออกเป็นวงกว้าง   กรุงเทพมหานคร โดยสำนักการแพทย์ จึงเปิดรับสมัครจิตอาสา ช่วยปฏิบัติงานด้านการรักษาพยาบาลและสนับสนุนด้านต่างๆ ได้แก่ จิตอาสาด้านการรักษาพยาบาล ด้านให้คำปรึกษาแนะนำผ่านสายด่วน 1669 ด้านบริการอาหาร ด้านรับบริจาค ด้านประชาสัมพันธ์และด้านบริการทั่วไป  โดยคุณสมบัติของจิตอาสาจะต้องเป็นผู้ที่มีสุขภาพร่างกายแข็งแรงและผ่านการคัดกรองตามแบบสอบถามคัดกรอง BKK COVID-19 สำหรับผู้สนใจสมัครเป็นจิตอาสาสามารถติดต่อสอบถามเพิ่มเติมได้ที่ 11 โรงพยาบาลในสังกัดกรุงเทพมหานคร ศูนย์บริการการแพทย์ฉุกเฉินกรุงเทพมหานคร สำนักงานเลขานุการ สำนักการแพทย์ และสำนักงานพัฒนาระบบบริการทางการแพทย์ สำนักการแพทย์ กรุงเทพมหานครกรุงเทพมหานคร ขอบคุณบุคลากรทางการแพทย์ การสาธารณสุข ผู้อำนวยการเขต รวมถึงข้าราชการและบุคลากรของกรุงเทพมหานคร ตลอดจนผู้ร่วมปฏิบัติภารกิจทุกภาคส่วนที่ได้ร่วมกันควบคุมและป้องกันการแพร่ระบาดโรคโควิด-19 เนื่องจากทุกคนได้ทุ่มเทปฏิบัติงานควบคุมและป้องกันการแพร่ระบาดอย่างเต็มกำลังความสามารถ โดยมีเป้าหมายร่วมกัน เพื่อควบคุมการแพร่ระบาดในพื้นที่ให้อยู่ภายในวงจำกัดโดยเร็วที่สุด